CELEX: 31982R3524
Language: el
Date: 1982-12-22 00:00:00
Title: Κανονισμός (EOK) αριθ. 3524/82 τής Επιτροπής τής 22ας Δεκεμβρίου 1982 περί τροποποιήσεως τού κανονισμού (EOK) αριθ. 1943/82 περί εφαρμογής ειδικού μέτρου παρεμβάσεως γιά τόν μαλακό αρτοποιήσιμο σίτο κατά τήν έναρξη τής περιόδου εμπορίας 1982/83

Avis juridique important

|

31982R3524

Κανονισμός (EOK) αριθ. 3524/82 τής Επιτροπής τής 22ας Δεκεμβρίου 1982 περί τροποποιήσεως τού κανονισμού (EOK) αριθ. 1943/82 περί εφαρμογής ειδικού μέτρου παρεμβάσεως γιά τόν μαλακό αρτοποιήσιμο σίτο κατά τήν έναρξη τής περιόδου εμπορίας 1982/83  

Επίσημη Εφημερίδα αριθ. L 369 της 29/12/1982 σ. 0023 - 0023

***** ΚΑΝΟΝΙΣΜΟΣ (ΕΟΚ) αριθ. 3524/82 ΤΗΣ ΕΠΙΤΡΟΠΗΣ  της 22ας Δεκεμβρίου 1982  περί τροποποιήσεως του κανονισμού (ΕΟΚ) αριθ. 1943/82 περί εφαρμογής ειδικού μέτρου παρεμβάσεως για τον μαλακό αρτοποιήσιμο σίτο κατά την έναρξη της περιόδου εμπορίας 1982/83  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2), και ιδίως το άρθρο 8 παράγραφος 4,  Εκτιμώντας:  ότι ο κανονισμός (ΕΟΚ) αριθ. 1943/82 της Επιτροπής της 20ής Ιουλίου 1982 (3), όπως τροποποιήθηκε από τον κανονισμό (ΕΟΚ) αριθ. 3129/82 (4), προβλέπει ότι η παράδοση ποσοτήτων μαλακού αρτοποιήσιμου σίτου που υποβάλλονται στην παρέμβαση κατά τη διάρκεια των μηνών Αυγούστου, Σεπτεμβρίου και Οκτωβρίου πρέπει να λάβει χώρα το αργότερο στις 31 Δεκεμβρίου 1982· ότι δικαιολογείται, λόγω των δυσχερειών που υπάρχουν σε ορισμένα Κράτη μέλη ένεκα των πολλών ελέγχων ποιότητος που πρέπει να πραγματοποιηθούν κατά τη διάρκεια της αναλήψεως από την παρέμβαση, να παραταθεί η περίοδος παραδόσεως έως τις 14 Ιανουαρίου 1983·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 του κανονισμού (ΕΟΚ) αριθ. 1943/82 τροποποιείται ως ακολούθως:  1. Στην τρίτη παράγραφο, πρώτο εδάφιο, η ημερομηνία «31 Δεκεμβρίου 1982» αντικαθίσταται από την ημερομηνία «14 Ιανουαρίου 1983».  2. Το κείμενο του δευτέρου εδαφίου αντικαθίσταται από το ακόλουθο κείμενο:  «Στην περίπτωση που η παράδοση γίνεται τον Νοέμβριο 1982, Δεκέμβριο 1982, και Ιανουάριο 1983, η τιμή που καταβάλλεται είναι εκείνη του Οκτωβρίου 1982.»  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 22 Δεκεμβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 164 της 14. 6. 1982, σ. 1.  (3) ΕΕ αριθ. L 211 της 20. 7. 1982, σ. 19.  (4) ΕΕ αριθ. L 329 της 25. 11. 1982, σ. 19.